Ja veel: mille kuradi pärast pean mina niisuguse jamaga tegelema? On taas üks neist hetkedest, kus ma tunnen teravat puudust agendist või mänedžerist, kes kõige taolise eest hoolitseks. Pärast seda, kui ma olen mitu tundi helistanud, seletanud, nõudnud, sebinud ja palunud, olen ma järgneva päeva jooksul peaaegu kirjutamisvõimetu, ehk suuteline vaid emotsionaalseteks blogisissekanneteks  ja võib-olla mõne sapise paskvilli kirjutamiseks.